
Dialogus de Senectute versatur in 
defendenda senectute ab his , qui eam 
accusare solent. Quatuor autem de causis 
senectus putatur misera ; quarum prima 
est, quod avocet a rebus gerendis ; alte- 
ra , quod corpus faciat infirmius $ tertia , 
quod privet omnibus fere voluptatibus ; 
quarta , quod haud procul absit a morte. 
Itaque singulas eas accusationis partes 
diluit, atqtie negat partim eas in senec- 
tutem convenire , partim vero iis rebus 
miseram senectutem reddi. Disputatio 
autem tribuitur Catoni majori , quod is 
aequissimo animo tulisse senectutem di- 
cebatur. Et quoniam constabat , eum se- 
nem litteras graecas didicisse , doctior ei 
tribuitur oratio , quam ei conveuire vi- 
debatur , cujus reliqui libri nullam eru- 
ditionem redolerent. Ee NESTUS. 



CATO MAJOR, 

SEU 

DE SENECTUTE, 

DIALOGUS. 


I. O tite , si quid ego adjuro, curamvc levasso. 
Quae nunc te coquit, et versat in pectore fixa , 
Ecquid erit pretii 7 

Licet enim versibus iisdem milii 
affari te, Attice , quibus affatur Fla- 
mininum, 

Ille vir , haud magna cum re , sed plen’ fidei. 

Quamquam certo scio, non , ut Fp- 
mininum , 

Sollicitari te , Tite , sic noctcsquc diesque. 

Novi enim moderationem animi tui 
et tequitatem , teque non cognomen 

solum Athenis deportasse , sed hu- 
manitatem et prudentiam intelligo : 
et tamen suspicor, iisdem rebus te, 
quibus me ipsum interdum gravius 
commoveri : quarum consolatio et 
major est , et in aliud tempus diffe- 
renda. Nunc autem mihi visum 
est de senectute aliquid ad te scri- 
bere. 

Hoc enim onere , quod mihi te- 
cum commune est , aut jam urgen- 
tis, aut certe adventantis senectutis, 
et te , et me ipsum levari volo : etsi 
te quidem id modice ac sapienter , 
sicut omnia, et ferre et laturum esse 
certo scio. Sed mihi , cum de senec- 
tute aliquid vellem scribere , tu oc- 
currebas dignus eo munere , quo 
uterque nostrum communiter ute- 
retur. Mihi quidem ita jucunda hu- 

jus libri confectio fuit , ut non modo 
omnes absterserit senectutis moles- 
tias , sed effecerit mollem etiam et 
jucundam senectutem. 

Numquam igitur satis laudari di- 
gne poterit philosophia , cui qui pa- 
reat , omne tempus astatis sine mo- 
lestia possit degere. Sed de ceteris 
et diximus multa , et saepe dicemus : 
hunc librum de senectute ad te mi- 
simus. Omnem autem sermonem tri- 
buimus , non Tithono , ut Aristo 
Chius , ne parum esset auctoritatis 
in fabula ; sed M. Catoni seni , quo 
majorem auctoritatem haberet ora- 
tio : apud quem , Laelium et Scipio- 
nem facimus admirantes , quod is 
tam facile senectutem ferat , iisque 
eum respondentem : qui si eruditius 
videbitur disputare , quam consue- 

vit ipse in suis libris, attribuito gran- 
eis litteris , quarum constat eum 
perstudiosum fuisse in senectute. 
Sed quid opus est plura? jam enim 
ipsius Catonis sermo explicabit nos- 
tram omnem de senectute senten- 
tiam. 

II. Scipio. Saspenu mero admirari 
soleo cum hoc C. La3lio , tum cete- 
rarum rerum tuam excellentem , 
M. Cato , perfectam que sapientiam , 
tum vel maxime , quod numquam 
senectutem tibi gravem esse sense- 
rim ; quae plerisque senibus sic odiosa 
est , ut onus se iEtna gravius dicant 
sustinere. Cato. Rem haud sane dif- 
ficilem , Scipio et Lceli , admirari 
videmini : quibus enim nihil opis est 
in ipsis ad bene beateqne vivendum , 
iis omnis gravis est astas : qui autem 

omnia bona a se ipsis petunt , iis ni- 
hil potest malum videri , quod na- 
turae necessitas afferat : quo in ge- 
nere in primis est senectus ; quam 
ut adipiscantur, omnes optant, eam- 
dem accusant adepti : tanta inest 
stultitiae inconstantia atque perver- 
sitas. Obrepere aiunt eam citius 
quam putassent. Primum , quis coe- 
git eos falsum putare ? qui enim ci- 
tius adolescendae senectus , quam 
pueritiae adolescentia obrepit ? dein- 
de , qui minus gravis esset iis senec- 
tus , si octingentesimum annum age- 
rent , quam octogesimum ? praeterita 
enim aetas , quamvis longa , cum ef- 
fluxisset , nulla consolatione per- 
mulcere posset stultam senectu- 
tem. ' 

Quocirca si sapientiam meam ad- 

mirari soletis ( quae utinam digna 
esset opinione vestra nostroque cog- 
nomine ! ) in hoc sumus sapientes , 
quod naturam optimam ducem, tam- 
quam deum, sequimur, eique pare- 
mus: a qua non verisimile est, cum 
ceterae partes aetatis bene descripta? 
sint , extremum actum , tamquam 
ab inerti poeta , esse neglectum. 
Sed tamen necesse fuit esse aliquid 
extremum , et , tamquam in arbo- 
rum baccis terra?que frugibus , ma- 
turitate tempestiva quasi vietum et 
caducum ; quod ferendum est mol- 
liter sapienti : quid enim est aliud, 
gigantura modo bellare cum diis , 
nisi natura? repugnare ? 

Laelius. Atqui , Cato , gratissi- 
mum nobis, ut etiam pro Scipione 
pollicear , feceris, si, quoniam spe- 

ramus , volumus quidem certe , se- 
nes. fieri , ante mullo a te didiceri- 
mus , quibus facillime rationibus in- 
gravescentem aetatem ferre possi- 
mus. Cato. Faciam vero , Laeli ; 
praesertim si utrique vestrum gra- 
tum , ut dicis , futurum est. Scipio. 
\ ol urnus sane , nisi molestum est , 
Cato, tamquam aliquam viam lon- 
gam confeceris, quam nobis quoque 
ingrediendum sit , istuc , quo per- 
venisti , videre , quale sit. 

III. Cato. Faciam , ut potero , 
Laeli : saepe enim interfui querelis 
meorum aequalium ( pares autem 
cum paribus , veteri proverbio , fa- 
cillime congregantur ) quae C. Sali- 
nator , quae Spurius Albinus, homi- 
nes consulares, nostri fere aequales, 
deplorare solebant ; tum quod vo- 

luptalibus carerent, sine quibus vi- 
tam nullam putarent ; tum quod 
spernerentur ab iis , a quibus ejsent 
coli soliti: qui milii non id videban- 
tur accusare, quod esset accusandum. 
Nam si id culpa senectutis accideret, 
eadem mihi usu evenirent , reliquis- 
que omnibus majoribus natu ; quo- 
rum ego multorum cognovi senectu- 
tem sine querela , qui se et libidinum 
vinculis laxatos esse non moleste 
ferrent , nec a suis despicerentur. 
Sed omnium istiusmodi querelarum 
in moribus est culpa, non in aetate : 
moderati enim , et nec difficiles , nec 
inhumani senes tolerabilem agunt 
senectutem : importunitas autem 
el inhumanitas omni aetati molesta 
est. 

LaELius. Est, ut dicis,. Cato : sed 

fortasse dixerit quispiam , tibi prop- 
ter opes , et copias , et dignitatem 
tuam , tolerabiliorem senectutem 
videri ; id autem non posse multis 
contingere. Cato. Est istuc quidem . 
Laeli , aliquid ; sed nequaquam in 
isto sunt omnia : ut Themistocles 
fertur Seriphio cuidam in jurgio res- 
pondisse , cum ille dixisset , non eum 
sua, sed patriae gloria splendorem 
assecutum : «Nec hercule , inquit , 
« si ego Seripliius essem , ignobilis ; 
« nec tu , si Atheniensis esses, cla- 
« rus umquam fuisses » . Quod eo- 
dem modo de senectute potest dici : 
neque enim in summa inopia non 
levis esse senectus potest , sapienti 
quidem j nec insipienti e tiam in sum- 
ma copia non gravis. 

Aptissima omnino sunt , Scipio et 


Digitized by Google 



ifi DE SENECTUTE. 


Laeli, arma senectutis , artes exer- 
citationesque virtutum, quae in om- 
ni aetate cultae, cum diu multumque 
vixeris , mirificos efferunt, fructus , 
non solum quia numquam deserunt , 
ne in extremo quidem tempore aeta- 
tis ( quamquam id maximum est ) 
verum etiam quia conscientia be- 
ne actae vitae , multorumque bene- 
factorum recordatio, jucundissima 
est. 

IV. Ego Quintum Maximum , 
eum qui Tarentum recepit, adoles- 
cens ita dilexi senem , ut aequalem : 
erat enim in illo viro comitate con- 
dita gravitas ; nec senectus mores 
mutaverat : quamquam eum colere 
coepi non admodum grandem natu , 
sed tamen jam aetate provectum : 
anno enim post , consul primum 

fuerat , quam ego natus sum j cum- 
que eoquarlum consule adolescentu- 
lus miles profectus sum ad Capuam ; 
quintoque anno post ad Tarentum : 
quaestor deinde quadriennio post 
factus sum ; quem magistratum gessi 
consulibus Tuditano et Cethego , 
Cum quidem ille admodum senex , 
suasor legis Cinciae de donis et mu- 
neribus fuit. Hic et bella gerebat , 
ut adolescens, cum plane grandis 
esset ; et Annibalem juveniliter ex- 
sultantem patientia sua molliebat : 
de quo praeclare familiaris noster 
Ennius : _ 

Unus qui nobis cunctando restituit rem; 

Non ponebat enim rumores ante salutem : 

Ergo magisque magisque viri nunc gloria claret. 

Tarentum vero qua vigilantia , 
quo consilio recepit ? cum quidem , 

mc audiente , Salinatori, qui , amis- 
so oppido , fugerat in arcem , glo- 
rianli atque ita dicenti : « Mea ope- 
u ra , Q. Fabi, Tarentum recepisti : 
« Certe , inquit ridens : nam nisi tu 
<c amisisses, numquam recepissem » . 
Nec vero in armis praestantior, quam 
in toga : qui consul iterum , Spurio 
Carvilio collega quiescente , C. Car- 
vilio et C. Flaminio tribunis plebis , 
quoad potuit , restitit , agrum Pi- 
centem et Gallicum vir itim contra 
senatus auctoritatem dividentibus : 
augurque cum esset, dicere ausus 
est , optimis auspiciis ea geri , quae 
pro reipublicsc salute gererentur j 
quae contra rempublicam fierent , 
contra auspicia fieri. 

Multa iu eo viro praeclara cogno- 
vi ; sed nihil est admirabilius, quam 


Digitized by Googlc 



\ 


DE SENECTUTE. 19 

quomodo ille mortem filii tulit , clari 
viri et consularis : est in manibus 
laudatio ; quam cum legimus , quem 
philosophum non conteinuimusVNeo 
vero ille in luce modo , atque in ocu- 
lis civium magnus; sed intus, domi- 
/ que praestantior : qui sermo ? quas 
praecepta ? quanta notitia antiquita- 
tis? qua3 scientia juris augurii? mul- 
tae etiam , ut in homine romano, lit- 
terae : omnia memoria tenebat, non 
domestica solum , sed etiam externa 
bella: cujus sermone ita tum cupide 
fruebar , quasi jam divinarem, id, 
quod evenit , illo exstincto , foro 
unde discerem neminem. 

V. Quorsum igitur haec tam mul- 
ta de Maximo? quia profecto vide- 
tis, nefas esse dictu , miseram fuisse 
talem senectutem. Nec tamen om- 

nes possunt esse Scipiones, aut Ma- 
ximi, ut urbium expugnationes , ut 
pedestres navalesve pugnas , ut bella 
a se gesta , ut triumphos recorden- 
tur : est etiam quiete , et pure , et 
eleganter actae aetatis placida ac lenis 
senectus ; qualem accepimus Plato- 
nis , qui uno et octogesimo anno scri- 
bens mortuus est : qualem Isocratis , 
qui eum librum , qui Panathenai- 
cus inscribitur , quarto et nonage- 
simo anno scripsisse dicitur , vixit- 
que quinquennium postea : cujus 
magister Leontinus Gorgias , cen- 
tum et septem complevit annos ; 
neque umquam in suo studio atque 
opere cessavit : qui , cum ex eo quae- 
reretur, cur tam diu vellet esse in 
vita : « Nihil habeo , inquit , quod 
« accusem senectutem ». Praecia- 

Tum responsum , et docto homine 
dignum. 

Sua enim vitia insipientes , et 
suam culpam in senectutem confe- 
runt j quod non faciebat is y cujus 
modo mentionem feci , Ennius , 

Sicnt fortis equus, spatio qui ssepe supremo 
Vicit Olympia, nunc senio confectu’ quiescit. 

Equi fortis et victoris senectuti com- 
parat suam ; quem quidem probe me- 
minisse potestis. Anno enim unde- 
vicesimo post ejus mortem , hi con- 
sules , T. Flamininus et M\ Acilius 
facti sunt : ille autem Caepione et 
Philippo iterum consule , mortuus 
est : cum ego quidem v. et lx. annos 
natus , legem V oconiam voce ma- 
gna , et bonis lateribus suasissem. 
Annos lxx. natus ( tot enim vixit 

Ennius ) ita ferebat duo, qua; maxi- 
ma putantur onera , paupertatem 
et senectutem , ut eis pene delectari 
videretur. 

Etenim , cum contemplor animo , 
reperio quatuor causas , cur senec- 
tus misera videatur : unam , quod 
avocet a rebus gerendis j alteram , 
quod corpus faciat infirmius *, ter- 
tiam , quod privet omnibus fere vo- 
luptatibus ; quartam , . quod haud 
procul absit a morte. Earum, si pla- 
cet , causarum quanta quamque sit 
justa unaquaeque , videamus. 

VI. A rebus gerendis senectus 
abstrahit ? Quibus ? an iis , quae in 
juventute geruntur et viribus? Nul- 
laene igitur res sunt seniles, quae vel 
infirmis corporibus , animo tamen 
administrentur ? Nihil ergo age- 

bal Quintus Maximus ? nihil Lu- 
cius Paulus, pater tuus, Scipio, so- 
cer optimi viri , filii mei? ceteri se- 
nes, Fabricii , Curii , Coruncanii , 
cum rempublicam consilio et aucto- 
ritate defendebant , nihil agebant ? 

Ad Appii Claudii senectutem ac- 
cedebat etiam, ut caecus esset : tamen 
is, cum sententia senatus inclinaret 
ad pacem, et foedus faciendum cum 
Pyrrho , non dubitavit dicere illa , 
quae versibus persecutus est Ennius : 

Quo vobis mentes , rectas quos slare solebant 
Antehac , dementes sesc flexere viai ? 

ceteraque gravissime *, notum enim 
vobis carmen est ; ct tamen ipsius 
Appii exstat oratio. Atque hanc ille 
egit septem et decem annos post al- 
terum consulatum , cum inter duos 

consulatus anni decem interfluxis- 
sent, censorque ante consulatum su- 
periorem fuisset. Ex quo intelligi- 
tur , Pyrrhi bello grandem sane fuis- 
se;et tamen sic a patribus accepimus. 

Niliil igitur afferunt , qui in re 
gerenda versari senectutem negant, 
similesque sunt, ut , si qui guberna- 
torem in navigando agere nihil di- 
cant , cum alii malos scandant , alii 
per foros cursent , alii sentinam 
exhauriant ; ille autem clavum te- 
nens quietus sedeat in puppi. Non 
facit ea, quae juvenes: at vero mul- 
to majora et meliora facit. Non vi- 
ribus , aut velocitatibus , aut cele- 
ritate corporum res magnae gerun- 
tur , sed consilio , et auctoritate , et 
sententia , quibus non modo non or- 
bari, sed etiam augeri senectus solet. 

Nisi forte ego vobis , qui et miles , 
et tribunus , et legatus , et consul 
versatus sum in vario genere bello- 
rum , cessare nunc videor , cum bella 
non gero. At senatui, quae sunt ge- 
renda , praescribo , et quomodo : Car- 
thagini male jam diu cogitanti , bel- 
lum multo ante denuntio ; de qua 
vereri non ante desinam , quam il- 
lam excisam esse cognovero. 

Quam palmam utinam dii immor- 
tales tibi, Scipio , reservent , ut avi 
reliquias pcrsequare ! cujus a morte 
quintus hic et tricesimus est annus: 
sed memoriam illius viri excipient 
omnes anni consequentes. Anno an- 
te me censorem mortuus est , decem 
annis post meum consulatum , cum 
consul iterum , me consule , creatus 
esset. Num igitur , si ad centesimum 

annum vixisset , senectutis eum suae 
poeniteret ? nec enim excursione , 
nec saltu , nec eminus hastis , aut 
cominus gladiis uteretur ; sed ratio- 
ne et consilio , et sententia : quae ni- 
si essent in senibus , non summum 
consilium majores nostri appellas- 
sent senatum. 

Apnd Lacedaemonios quidem ii , 
qui amplissimum magistratum ge- 
runt, ut sunt, sic etiam nominantur 
senes. Quod si legere , aut audire 
voletis externa , maximas respubli- 
cas ab adolescentibus labefactas , a 
senibus sustentatas et restitutas re- 
perielis. 

Cedo , qui vestram rempublicam tantam ami- 
sistis tam cito ? 

Sic enim percuuctanti , ut est in * 


j 

Naevii poetae ludo , respondentur et 
alia , et haec in primis : 

Proveniebant oralores novi, stulti, adolescentuli. 

Temeritas est videlicet florentis 
aetatis ; prudentia , senescentis. 

VII. At memoria minuitur: cre- 
do , nisi eam exerceas, aut si sis na- 
tura tardior. Themistocles omnium 
civium nomina perceperat : num 
igitur censetis eum , cum aetate pro- 
cessisset, qui Aristides esset, Lysi- 
machum salutare solitum? Equidem 
non modo eos novi , qui sunt ; sed 
eorum patres etiam , et avos: nec 
sepulcra legens vereor, quod aiunt, 
ne memoriam perdam : his enim 
ipsis legendis redeo in memoriam 
mortuorum : nec vero quemquam 
senum audivi oblitum , quo loco 

thesaurum obruisset : omnia , quie 
curant , meminerunt ; vadimonia 
constituta ; qui sibi , quibus ipsi de- 
beant. 

Quid jurisconsulti ? quid pontifi- 
ces ? quid augures ? quid philosophi 
senes ? quam multa meminerunt ? 
manent ingenia senibus, modo per- 
maneat studium et industria ; nec 
ea solum in claris et honoratis viris , 
sed in vita etiam privata et quieta. 
Sophocles ad summam senectutem 
tragoedias fecit : quod propter stu- 
dium cum rem familiarem negligere 
videretur, a filiis in judicium vo- 
catus est j ut , quemadmodum nos- 
tro more , male rem gerentibus 
patribus bonis interdici solet ; sic 
illum , quasi desipientem , a re fa- 
miliari removerent judices. Tum 

senex dicitur eam fabulam , quam i n 
manibus habebat , et proxime scrip- 
serat , (Kdipum Coloneum recitasse 
judicibus , quaesisseque , num illud 
carmen desipientis videretur : quo 
recitato , sententiis judicum est li- 
beratus. 

Num igitur hunc , num Home- 
rum , num Hesiodum , num Simo- 
nidem , num Stesichorum , num , 
quos ante dixi , Isocratem , Gor- 
giam , num philosophorum princi- 
pes , Pylhagoram , Democritum , 
num Platonem , num Xenocratem, 
num postea Zenonem , Cleanthem , 
aut eum , quem vos etiam Romae vi* 
distis , Diogenem Stoicum , coegit 
in suis studiis obmutescere senec- 
tus ? an non in omnibus iis studio- 
rum agitatio vitae aequalis fuit? 

3 

Age , ut ista divina studia omit- 
tamus , possum nominare ex agro 
sabino rusticos romanos , vicinos et 
familiares meos , quibus absentibus , 
numquam fere ulla in agro majora 
opera fiunt , non serendis, non per- 
cipiendis, non condendis fructibus: 
quamquam in aliis minus boc mi- 
rum : nemo enim est tam senex , 
qui se annum non putet posse vi- 
vere : sed iidem elaborant in eis , 
quae sciunt nihil omnino ad se per- 
tinere : 

Serit arbores , qu® alteri seculo prosint , 

ut ait Statius noster in Synephebis. 
Nec vero dubitet agricola , quamvis 
senex, quaerenti, cui serat , respon- 
dere : « Diis immortalibus , qui me 
« non accipere modo haec a majori- 

« bus voluerunt , sed etiam poste- 
« ris prodere » . 

VIII. Melius Caecilius de sene 
alteri seculo prospiciente , quam 
illud: 

.dEdepol, senectus, si nihil quidquam aliud vitii 
Apportes tecum , cum advenis ; unum id sat est , 
Quod diu vivendo, multa, quae non vult, videt. 

Et multa fortasse , quae vult : atque 
in ea quidem , quae non vult , saepe 
etiam adolescentia incurrit. Illud 
vero idem Caecilius vitiosius : 

Tum equidem in senecta hoc deputo miserrimum. 
Sentire ea iclato esse se odiosum alteri. 

Jucundum potius, quam odiosum : 
ut enim adolescentibus, bona indo- 
le praeditis , sapientes senes delec- 
tari tur , leviorque fit eorum senec- 
tus, qui a juventute coluntur et 
diliguntur j sic adolescentes senum 

praeceptis gaudent , quibus ad vir- 
tutum studia ducuntur : nec minus 
intelligo me vobis, quam vos milii 
esse jucundos. Sed videtis , ut senec- 
tus non modo languida atque iners 
non sit , verum etiam sit operosa et 
semper agens aliquid , et moliens j 
tale scilicet, quale cujusque studium 
in superiore vita fuit. Quid , quod 
etiam addiscunt aliquid? ut Solonem 
versibus gloriantem videmus qui se 
quotidie aliquid addiscentem senem 
fieri dicit ; ut ego feci, qui graecas 
litteras senex didici: quas quidem 
sic avide arripui , quasi diuturnam 
sitim explere cupiens , ut ea ipsa 
mihi nota essent , quibus me nunc 
exemplis uti videtis : quod cum fe- 
cisse Socratem in fidibus audirem , 
vellem equidem et illud: (discebant 

enim fidibus antiqui ) sed in litteris 
certe elaboravi. 

IX. Nec nunc quidem vires de- 
sidero adolescentis ( is enim erat 
locus alter de vitiis senectutis) non 
plus , quam adolescens tauri , aut 
elephanti desiderabam : quod est , 
eo decet uti ; et quidquid agas , agere 
pro viribus. Quae enim vox potest 
esse contemptior , quam Milonis 
Crotoniatae ? qui , cum jam senex 
esset , athletasque se in curriculo 
exercentes videret , aspexisse la- 
certos suos dicitur , illacrymansque 
dixisse , « At hi quidem jam mortui 
« sunt )> . Non vero tam isti, quam tu 
ipse , nugator : neque enim ex te 
uinquam es nobilitatus , sed ex la- 
teribus et lacertis tuis. Nihil Sextus 
jElius tale , nihil. multis annis ante 

Titus Coruncanius , nihil modo P. 
Crassus *, a quibus jura civibus prae- 
scribebantur : quorum usque ad ex- 
tremum spiritum est provecta pru- 
dentia. 

Orator , metuo , ne languescat 
senectute : est enim munus ejus non 
ingenii solum , sed laterum etiam , 
et virium. Omnino canorum illud 
in voce splendescit etiam nescio quo 
pacto in senectute •, quod equidem 
adhuc non amisi *, et videtis annos : 
sed tamen est decorus sermo senis , 
quietus et remissus } facitque per- 
saepe ipsa sibi audientiam diserti se- 
nis compta et mitis oratio : quod si 
ipse exsequi nequeas , possis tamen 
Scipioni praecipere , et Laelio. Quid 
enim est jucundius senectute, sti- 
pata studiis juventutis ? 

An ne eas quidem vires senectuti 
relinquemus, ut adolescentulos do- 
ceat , instituat , ad omne officii mu- 
nus instruat ? quo quidem opere 
quid potest esse praeclarius ? Milii 
vero Cn. et P. Scipiones , et avi tui 
duo , L. iEmilius et P. Africanus , 
v comitatu nobilium juvenum fortu- 
nati videbantur : nec ulli bonarum 
artium magistri non beati putandi , 
quamvis consenuerint vires , atque 
defecerint : etsi ista ipsa defectio vir 
rium , adolescentia vitiis efficitur 
saepius , quam senectutis : libidinosa 
etenim et intemperans adolescen- 
tia eflfcetum corpus tradit senectuti. 

Cyrus quidem apud Xenophon- 
tem eo sermone , quem moriens ha- 
buit , cum admodum senex esset , 
negat se umquam sensisse , senectu- 

i em suam imbecilliorem factam , 
quam adolescentia fuisset. Ego L. 
Metellum memini puer ( qui cum 
quadriennio post alterum consula- 
tum pontifex maximus factus esset , 
viginti et duos annos ei sacerdotio 
praefuit ) ita bonis esse viribus ex- 
tremo tempore aetatis , ut adoles * 
centiam non requireret. Nihil ne- 
cesse est mihi de me ipso dicere ; 
quamquam est id quidem senile , 
aetatique nostrae conceditur. 

X. V idelisne , ut apud Homeru m 
saepissime Nestor de virtutibus suis 
praedicet? tertiam enim jam aetatem 
hominum vivebat ; nec erat ei ve- 
rendum , ne vera de se praedicans , 
nimis videretur aut insolens , aut 
loquax : etenim , ut ait Homerus , 
ex ejus lingua meile dulcior fluebat 

oratio ; quam ad suavitatem nullis 
egebat corporis viribus : et tamen 
dux ille Graecia; nusquam optat , ut 
Ajacis similes babeat decem , at ut 
N es toris; quod si acciderit, non dubi- 
tat , quin brevi Troja sit peritura. 

Sed redeo ad me. Quartum annum 
ago et octogesimum: equidem posse 
vellem idem gloriari , quod Cyrus ; 
sed tamen hoc queo dicere , non me 
quidem iis esse viribus , quibus aut 
miles bello punico , aut quaestor eo- 
dem bello , aut consul in Hispa- 
nia fuerim , aut quadriennio post , 
cum tribunus militaris depugnavi 
apud Thermopylas, M’. Acilio Gla- 
brione consule : sed tamen , ut vos 
videtis , non plane me enervavit , 
liec afflixit senectus : non curia vi- 
res meas desiderat , non rostra, non 

amici , non clientes , non hospites : 
nec enim uinquam sum assensus ve- 
teri illi laudatoque proverbio, quod 
monet , mature fieri senem , si diu 
velis esse senex. Ego vero me minus 
diu senem esse mallem , quam esse 
senem ante , quam essem. Itaque 
nemo adhuc convenire me voluit , 
cui fuerim occupatus. 

At minus habeo virium , quam 
vestrum utervis. Nec vos quidem 
Titi Pontii centurionis vires habe- 
tis : num idcirco est ille praestantior ? 
moderatio modo virium- adsit , et 
tantum , quantum potest quisque , 
nitatur : nae ille non magno deside- 
rio tenebitur virium* Olympiae per 
stadium ingressus esse Milo dicitur, 
cum humeris sustineret bovem vi- 
vum. U trum igitur has corporis , an 

Pythagoras tibi malis vires ingenii 
dari ? Denique isto bono utare , dum 
adsit ; cum absit , ne requiras : nisi 
forte adolescentes pueritiam , pau- 
lum aetate progressi adolescentiam 
debeant requirere. Cursus est cer- 
tus aetatis , et una via naturae , ea- 
que simplex ; suaque cuique parti 
aetatis tempestivitas est data; ut et 
infiVmitas puerorum , et ferocitas 
juvenum , et gravitas jam constan- 
tis aetatis , et senectutis maturitas 
naturale quiddam habeat , quod suo 
tempore percipi debeat. 

Arbitror te audire , Scipio , hos- 
pes tuus avitus Masinissa quae faciat 
hodie , nonaginta annos natus : cum 
ingressus iter pedibus sit , in equum 
omnino non ascendere ; cum equo , 
ex equo non descendere : nullo im- 

bre , nullo frigore adduci , ut capite 
operto sit : summam in eo esse cor- 
poris siccitatem *, itaque exsequi 
omnia regis officia et munera. Po- 
test igitur exercitatio et temperan- 
tia etiam senectuti conservare ali- 
quid pristini roboris. 

XI. Non sunt in senectute vires ? 
ne postulantur quidem vires a se- 
nectute. Ergo et legibus et institutis 
vacat aetas nostra muneribus iis , 
quae non possunt sine viribus susti- 
neri : itaque non modo , quod non 
possumus , sed ne quantum possu- 
mus quidem , cogimur. 

At ita multi sunt imbecilli senes, 
ut nullum officii , aut omnino vitae 
munus exsequi possint. At id qui- 
dem non proprium senectutis est 
vitium , sed commune valetudinis. 

Quam fuit imbecillus Publii Afri- 
cani filius is , qui te adoptavit ? 
quam tenui , aut nulla potius vale- 
tudine ? quod ni ita fuisset , alterum 
ille exstitisset lumen civitatis : ad 
paternam enim magnitudinem ani- 
mi doctrina uberior accesserat. Quid 
mirum igitur in senibus , si infirmi 
sunt aliquando , curn ne id quidem 
adolescentes effugere possint ? Re- 
sistendum , Ladi et Scipio , senec- 
tuti est , e jusque vitia diligentia 
compensanda sunt. Pugnandum 
tamquam contra morbum, sic contra 
senectutem. 

Habenda ratio valetudinis : uten- 
dum exercitationibus modicis : tan- 
tum cibi et potionis adbibendum , 
ut reficiantur vires , non oppriman- 
tur. Nec vero corpori soli subve- 

niendum est, sed menti atque animo 
multo magis : nam haec quoque , nisi 
tamquam lumini oleum instilles , 
exstinguuntur senectute. Et corpo- 
ra quidem defatigatione et exerci- 
tatione ingravescunt j animi autem 
exercitando levantur. Nam quos ait 
Caecilius , cc comicos stultos senes » ; 
hos significat credulos , obliviosos , 
dissolutos : quae vitia sunt non se- 
nectutis, sed inertis, ignavae, som- 
niculosae senectutis : ut petulantia , 
ut libido , magis est adolescentium , 
quam senum ; nec tamen omnium 
adolescentium , sed non proborum ; 
sic ista senilis stultitia , quae delira- 
tio appellari solet , senum levium 
est , non omnium. 

Quatuor robustos filios , quinque 
filias , tantam domum , tantas clien- 

telas Appius regebat et senex et 
ckcus : intentum enim animum , 
tamquam arcum , habebat , nec lan- 
guescens succumbebat senectuti : 
tenebat non modo auctoritatem , 
sed etiam imperium in suos : me- 
tuebant servi, verebantur liberi, 
carum omnes habebant : vigebat in 
illa domo patrius mos et disciplina. 

Ita enim senectus honesta est , si 
se ipsa defendit , si jus suum retinet , 
si nemini emancipata est , si usque 
ad extremum spiritum vindicet jus 
suum : ut enim adolescentem , in 
quo senile aliquid ; sic senem , in 
quo est adolescentis aliquid , probo : 
quod qui sequitur , corpore senex 
esse poterit , animo numquam erit. 
Septimus mihi Originum liber est 
in manibus : omnia antiquitatis mo- 

numenta colligo : causarum illus- 
trium , quascumque defendi , nunc 
cum maxime conficio orationes: jus 
augurum , pontificum , civile tracto : 
multum etiam grsecis litteris utor : 
Pythagoreorumque more exercen- 
dae memoriae gratia , quid quoque 
die dixerim , audierim , egerim , 
commemoro vesperi. Hae sunt exer- 
citationes ingenii , haec curricula 
mentis: in liis desudans atque ela- 
borans , corporis vires non magno- 
pere desidero : adsum amicis : venio 
in senatum frequens , ultroque affe- 
ro res multum et diu cogitatas; eas- 
que tueor animi , non corporis viri- 
bus : quae si exsequi nequirem , ta- 
men me lectulus oblectaret meus , 
ea ipsa cogitantem , quae jam agere 
non possem ; sed ut possim , facit 

acta vita. Seniper eniin in liis stu- 
diis laboribusque viventi non inlel- 
ligitur, quando obrepat senectus. 
Ita sensim sine sensu aetas senescit ; 
nec subito frangitur , sed diuturni- 
tate exstinguitur. 

XII. Sequitur tertia vituperatio 
senectutis, quod eam carere dicunt 
voluptatibus. O praeclarum munus 
aetatis , si quidem id aufert nobis , 
quod est in adolescentia vitiosissi- 
mum ! Accipite enim , optimi ado- 
lescentes , veterem orationem Ar- 
chytae Tarentini , magni in primis 
et praeclari viri ; quae mihi tradita 
est , cum essem adolescens Tarenti 
cum Quinto Maximo. Nullam ca- 
pitaliorem pestem , quam corporis 
voluptatem , hominibus dicebat a 
natura datam; cujus voluptatis avi- 

das libidines temere et effrenate ad 
potiundum incitarentur. 

Hinc patriae proditiones , hinc re- 
rurapublicarum eversiones , hinc 
cum hostibus clandestina colloquia 
nasci : nullum denique scelus, nullum 
malum facinus esse , ad quod susci- 
piendum non libido voluptatis im- 
pelleret: stupravero, et adulteria , 
et omne tale flagitium , nullis aliis 
illecebris excitari , nisi voluptatis : 
cumque homini sive natura, sive 
quis deus nihil mente praestabilius 
dedisset ; huic divino muneri ac 
dono nihil esse tam inimicum , quam 
voluptatem. 

Nec enim libidine dominante tem- 
perantiae locum esse } neque omnino 
in voluptatis regno virtutem posse 
consistere: quod quo magis intelligi 

posset, fingere animo aliquem juhe- 
bat, tanta incitatum voluptate cor- 
poris , quanta percipi posset maxi- 
;ma : nemini censebat fore dubium , 
quin tamdiu, dum ita gauderet, ni- 
liil agitare mente , nihil ratione , 
nihil cogitatione consequi posset : 
quocirca nihil esse tam detestabile 
tamque pestiferum , quam volup- 
tatem *, si quidem ea , cum major 
esset atque longior , omne animi 
lumen exstingueret. Haec cum C. 
Pontio Samnite, patre ejus, a quo 
Caudino praelio , Spurius Postumius 
et Titus Veturius consules superati 
sunt , locutum Archytam , Near- 
chus Tarentinus , hospes noster, qui 
in amicitia populi romani permanse- 
rat, se a majoribus natu accepisse di- 
cebat, cum quidem eisermoniinter- 

fuisset Plato Atheniensis : quem Ta- 
rentum venisse, L. Camillo, Appio 
Claudio consulibus , reperio. 

Quorsum haec? ut intelligatis , si- 
voluptatem aspernari ratione et sa- 
pientia non possemus , magnam ha- 
bendam senectuti gratiam , quae effi- 
ceret , ut id non liberet , quod non 
oporteret. Impendit enim consilium 
voluptas , rationi inimica est , ac 
mentis, ut dicam, praestringit ocu- 
los , nec habet ullum cum virtute 
commercium. Invitus quidem feci, 
ut fortissimi viri T. Flaminini fra- 
trem L. Flamininum e senatu eji- 
cerem, septem annis postquam con- 
sul fuisset : sed notandam putavi 
libidinem. Ille enim cum esset con- 
sul , in Gallia exoratus in convivio 
a scorto est, ut securi feriret aliquem 

eorum , qui in vinculis essent dam- 
nati rei capitalis : hic Tito fratre 
suo censore , qui proximus ante me 
fuerat , elapsus est ; mihi vero et 
Flacco neutiquam probari potuit 
tam flagitiosa et tam perdita libido, 
quas cum probro privato conjunge- 
ret imperii dedecus. 

XIII. Saepe audivi a majoribus 
natu , qui se porro pueros a senibus 
audisse dicebant , mirari solitum 
C. Fabricium , quod , cum apud re- 
gem Pyrrhum legatus esset, audis- 
set a Thessalo Cinea, esse quemdam 
Athenis, qui se sapientem profite- 
retur ; eumque dicere , omnia , quae 
faceremus , ad voluptatem esse re- 
ferenda : quod ex eo audientes 
M’. Curium et T. Coruncanium op- 
tare solitos , ut id Samnitibus ipsi- 

que Pyrrho persuaderetur; quo fa- 
cilius vinci possent, cum se volupta- 
tibus dedissent. Vixerat M\ Curius 
cum P. Decio , qui , quinquennio 
ante eum consulem , seprorepublica 
quarto consulatu devoverat. Norat 
eumdem Fabricius , norat Corun- 
canius ; qui cum ex sua vita , tum 
ex ejus, quem dico, P. Decii facto, 
judicabant esse profecto aliquid na- 
tura pulchrum atque prasclarurn , 
quod sua sponte peteretur , quod- 
que spreta et contempta voluptate 
optimus quisque sequeretur. 

Quorsum igitur tam multa de vo- 
luptate ? quia non modo vituperatio 
nulla, sed etiam summa laus senec- 
tutis est , quod ea voluptates nullas 
magnopere desiderat : caret epulis , 
exstructisque mensis, et frequenti- 

bus poculis? caret ergo etiam vino- 
lentia , et cruditate , et insomniis. 
Sed si aliquid dandum est volup- 
tati , quoniam ejus blanditiis non 
facile obsistimus ( divine enim Plato 
escam malorum voluptatem appel- 
lat , quod ea videlicet homines ca- 
piantur , ut hamo pisces ) quamquam 
immoderatis epulis careat senectus, 
modicis tamen conviviis delectari 
potest. C. Duillium , M. filium , qui 
Poenos classe primus devicerat , re- 
deuntem a coena senem saepe vide- 
bam puer : delectabatur crebro fu- 
nali et tibicine, quae sibi nullo exem- 
plo privatus sumpserat : tantum 
licentiae dabat gloria. 

Sed quid ego alios ? ad me ipsum 
jam revertar. Primum habui sem- 
per sodales : sodalitates autem me 

quaestore constitutae sunt , sacris 
Idaeis Magnae Matris acceptis: epu- 
labar igitur cum sodalibus omnino . 
modice ; sed erat quidam fervor aeta- 
tis ; qua progrediente , omnia fient 
in dies mitiora: neque enim ipsorum 
conviviorum delectationem volup- 
tatibus corporis magis , quam coetu 
amicorum et sermonibus metiebar : 
bene enim majores nostri accubi- 
tionem epularem amicorum , quia 
vitae conjunctionem liaberet, con- 
vivium nominarunt ; melius, quam 
Graeci, qui hoc idem tum compota- 
tionem , tum concoenationem vo- 
cant : ut, quod in eo genere minimum 
est, id maxime probare videantur. 

XI V\ Ego vero propter sermonis 
delectationem tempestivis quoque 
conviviis delector , nec cum aequa- 

libus solum , qui pauci admodum 
restant , sed cum vestra etiam feta- 
te , atque vobiscum ; habeoque se- 
nectuti magnam gratiam, quas mihi 
sermonis aviditatem auxit , potionis 
et cibi sustulit. Quod si quem etiam 
ista delectant ( ne omnino bel- 
lum indixisse videar voluptati , cu- 
jus est etiam fortasse quidam natu- 
ralis modus ) non intelligo , ne in 
istis quidem voluptatibus ipsis, ca- 
rere sensu senectutem. Me vero et 
magisteria delectant a majoribus 
instituta ; et is sermo , qui more 
majorum a summo adhibetur in po- 
culis ; et pocula , sicut in symposio 
Xenophontis, minuta atque roran- 
tia j et refrigeratio festate ; et vicis- 
sim aut sol, aut ignis hibernus. Quie 
quidem in Sabinis etiam persequi 

soleo , conviviumque vicinorum 
quolidie compleo ; quod ad multam 
noctem , quam maxime possumus , 
Vario sermone producimus. 

At non est voluptatum tantaqua- 
si titillatio in senibus. Credo : sed 
ne desideratio quidem : nihil autem 
molestum , quod non desideres. Be- 
ne Sophocles , cum ex eo quidem 
jam affecto setate qu*ereret , utere- 
turne rebus venereis : « Dii meliora , 
<c inquit j libenter vero istinc , tam- 
« quam a domino agresti ac furioso 
« profugi » . Cupidis enim rerum ta- 
lium , odiosum et molestum est for- 
tasse carere ; satiatis vero et exple- 
tis , jucundius est carere , quam frui : 
quamquam non caret is, qui non 
desiderat. Hoc ego non desiderare, 
dico esse jucundius. 

- Quod si istis ipsis voluptatibus 
bona astas fruitur libentius ; primum 
parvulis fruitur rebus, ut diximus j 
deinde iis, quibus senectus , si non 
abunde potitur, non omnino caret. 
Ut Turpione Ambivio magis delec- 
tatur , qui in prima cavea spectat ; 
delectatur tamen , etiam qui in ul- 
tima : sic adolescentia , voluptates 
prope intuens , magis fortasse lseta- 
tur: sed delectatur etiam senectus, 
procul eas spectans, tantum, quan- 
tum sat est. 

At illa quanti sunt , animum tam- 
quam emeritis stipendiis libidinis , 
ambitionis , contentionis , inimici- 
tiarum , cupiditatum omnium , se- 
cum esse , secumque , ut dicitur , 
vivere? si vero babet aliquod tam- 
quam pabulum studii atque doctri- 

nae , nihil est otiosa senectute ju- 
cundius. Mori videbamus, in studio 
dimetiendi pene coeli atque terrae 
C. Gallum , familiarem patris tui , 
Scipio : quoties illum lux noctu ali- 
quid describere ingressum , quoties 
nox oppressit , cum mane coepis- 
set? quam delectabat cum defectio- 
nes solis et lunae multo nobis ante 
praedicere ? 

Quid. in levioribus studiis , sed 
tamen acutis? quam gaudebat bello 
suo p unico Naevius ! quam Trucu- 
lento Plautus ! quam Pseudolo! Vidi 
etiam senem Livium ; qui cum sex 
annos an te, quam ego natus sum, fa- 
bulam docuisset, Centone Tuditauo- 
que consulibus , usque ad adolescen- 
tiam meam processit aetate. Quid de 
P. Licinii Crassi et pontificii, et ci- 

vilis juris studio loquar? aut de liuj us 
P. Scipionis , qui his paucis diebus 
pontifex maximus fac tus est? Atqui 
eos omnes, quos commemoravi, his 
studiis flagrantes senes vidimus. M. 
vero Cethegum, quem recte Suadae 
medullam dixit Ennius , quanto 
studio exerceri in dicendo videba- 
mus , etiam senem? Quae sunt igitur 
epularum , aut ludorum , aut scor- 
torum voluptates cum his volupta- 
tibus comparandae ? Atque haec qui- 
dem studia doctrinae ; quae quidem 
prudentibus et bene institutis pari- 
ter cum aetate crescunt : ut hones- 
tum illud Solonis sit , quod ait ver- 
siculo quodam, ut ante dixi, senes- 
cere se multa in dies addiscentem : 
qua voluptate animi nulla certe po- 
test esse major. 

XV. Venio nunc ad voluptates 
agricolarum , quibus ego incredibi- 
liter delector : quas nec ulla impe- 
diuntur senectute , et mihi ad sa- 
pientis vitam proxime videntur ac- 
cedere : habent enim rationem cum 
terra , quae numquam recusat impe- 
rium , nec umquam sine usura red- 
dit , quod accepit : sed alias mino- 
re , plerumque majore cum fenore. 
Quamquam me quidem non fructus 
modo, sed etiam ipsius terrae vis ac 
natura delectat : quae cum gremio 
mollito ac subacto semen sparsum 
excepit , primum id occaecatum co- 
hibet *, ex quo occatio , quae hoc ef- 
ficit , nominata est : deinde tepefac- 
tum vapore et compressu suo dif- 
findit , et elicit herbescentem ex eo 
viriditatem : quae nixa fibris stirpium 

sensim adolescit, culmoque erecta 
geniculato , vaginis jam quasi pu- 
bescens includitur ; e quibus cum 
emerserit , fundit frugem spici , or- 
dine structam , et contra avium 
minorum morsus munitur vallo 
aristarum. 

Quid ego vitium satus , ortus , 
incrementa commemorem ? satiari 
delectatione non possum , ut meas 
senectutis requietem oblectamen- 
taque pernoscatis. Omitto enim vim 
ipsam omnium , quae generantur e 
terra: quae ex fici tantulo grano, aut 
ex acino vinaceo, aut exeeterarum 
frugum ac stirpium minutissimis 
seminibus tantos truncos ramosque 
procreat. Malleoli , plantae , sarmen- 
ta , viviradices , propagines , nonne 
ea efficiunt , ut quemvis cum admi- 

ratione delectent ? Vitis quidem 
quae natura caduca est , et nisi fulta 
sit , ad terram fertur ; eadem , ut 
se erigat claviculis suis, quasi mani- 
bus, quidquid est nacta, complecti- 
tur : quam serpentem multiplici lap- 
su et erratico , ferro amputans coer- 
cet ars agricolarum , ne silvescat 
sarmentis, et in omnes partes nimia 
fundatur. 

Itaque ineunte vere in iis , quae 
relicta sunt , exsistit tamquam ad 
articulos sarmentorum ea, quae gem- 
ma dicitur , a qua oriens uva sese 
ostendit : quae et succo terrae et 
calore solis augescens, primo est pe- 
racerba gustatu , deinde maturata 
dulcescit ; vestitaque pampinis , nec 
modico tepore caret , 'et nimios so- 
lis defendit ardores : qua quid potest 

esse tum fructu hetius, tum aspectu 
pulchrius ? cujus quidem non utili- 
tas me solum , ut ante dixi , sed 
etiam cultura , et ipsa natura de- 
lectat ; adminiculorum ordines , ca- 
pitum jugatio, religatio et propaga- 
tio vitium , sarmentorumque ea , 
quam di xi , aliorum ampu tat io , alio- 
rum immissio. 

Quid ego irrigationes ? quid fos- 
siones agri , repastinationesque pro- 
feram , quibus sit multo terra foe- 
cundior ? Quid de utilitate loquar 
stercorandi ? dixi in eo libro, quem 
de rebus rusticis scripsi; de qua 
doctus Hesiodus ne verbum quidem 
fecit j cum de cultura agri scriberet. 
At Homerus , qui multis , ut mihi 
videtur, ante seculis fuit , Laertem 
lenientem desiderium , quod capie- 

bat e filio , colentem agrum , et eum 
stercorantem facit. Nec vero sego- 
tibus solum , et pratis , et vineis, et 
arbustis res rusticae betae sunt ; sed 
etiam hortis et pomariis : tum pe- 
cudum pastu , apium examinibus , 
florum omnium varietate. Nec con- 
sitiones modo delectant , sed etiam 
insitiones •, quibus niliil invenit agri- 
cultura solertius. 

XVI. Possum persequi multa 
oblectamenta rerum rusticarum ; 
sed ea ipsa , quae dixi , fuisse sentio 
longiora. Ignoscetis autem : nam et 
studio rerum rusticarum provectus 
sum , et senectus est natura loqua- 
cior ; ne ab omnibus eam vitiis vi- 
dear vindicare. Ergo in hac vita 
M’. Curius, cum de Samnitibus, de 
Sabinis, de Pyrrho triumpljasset , 

consumpsit extremum tempus aeta- 
tis : cujus quidem villam ego con- 
templans ( abest enim non longe a 
me ) admirari satis non possum vel 
hominis ipsius continentiam , vel 
temporum disciplinam. Curio, ad 
focum sedenti , magnum auri pon- 
dus Samnites cum attulissent , re- 
pudiati ab eo sunt : non enim aurum 
habere , praeclarum sibi videri dixit ; 
sed iis , qui haberent aurum , impe- 
rare. Poter atne tantus animus non 
jucundam efficere senectutem ? 

Sed venio ad agricolas , ne a me 
ipso recedam. In agris erant tum 
senatores , et iidem senes : siquidem 
aranti L. Quintio Cincinnato nun- 
tiatum est, eum dictatorem esse 
factum : cujus dictatoris jussu ma- 
gister equitum C. Servilius Abala 

Spurium Maelium regnum appeten- 
tem , occupatum interemit. A villa 
in senatum arcessebantur et Curius 
et ceteri senes : ex quo, qui eos 
arcessebant, viatores nominati sunt. 
Num igitur horum senectus misera- 
bilis fuit, qui se agri cultione oblec- 
tabant ? mea quidem sententia haud 
scio , an ulla beatior esse possit : 
neque solum officio , quod bominum 
generi universo cultura agrorum 
est salutaris, sed et delectatione, 
quam dixi, et saturitate copiaque 
omnium rerum , qua? ad victum ho- 
minum , ad cultum etiam deorum 
pertinent : ut, quoniam haec quidam 
desiderant , in gratiam jam cum vo- 
luptate redeamus. Semper enim 
boni assiduique domini referta cella 
vinaria , olearia, etiam penaria est, 

villaque tota locuples est : abundat 
porco, liaedo, agno, gallina, lacte, 
caseo, meile. Jam hortum ipsi agri- 
colae succidiam alteram appellant. 
Conditiora facit haec , supervacanei 
etiam operis , aucupium atque ve- 
natio. 

Quid de pratorum viriditate , aut 
arborum ordinibus , 'aut vinearum , 
olivetorumve specie dicam? Brevi 
praecidam. Agro bene culto nil po- 
test esse , nec usu uberius , nec spe- 
cie ornatius : ad quem fruendum 
non modo non retardat, verum 
etiam invitat atque allectat senec- 
tus. Ubi enim potest illa aetas , aut 
calescere vel apricatione melius , 
vel igni \ aut vicissim umbris aquis ve 
refrigerari salubrius. 

Sibi igitur habeant arma , sibi 

equos, sibi hastas, sibi clavam , sibi 
pilam , sibi natationes et cursus : 
nobis senibus ex lusionibus multis 
talos relinquant , et tesseras : id 
ipsum tamen ut habebit; quoniam 
sine his beata esse senectus potest. 

XVII. Multas ad res perutiles 
Xenophontis libri sunt ; quos legite , 
quaeso , studiose , ut facitis : quam 
copiose ab eo agricultura lauda- 
tur in eo libro , qui est de tuen- 
da re familiari , qui (BDconomicus 
inscribitur ? Atque ut intelligatis , 
nihil ei tam regale videri , quaui 
studium agri colendi , Socrates in 
eo libro loquitur cum Critobulo , 
Cyrum minorem, regem Persarum , 
praestantem ingenio atque imperii 
gloria , cum Lysander Lacedaemo- 
nius , vir summae virtutis , venisset 

ad eum Sardis , eique dona a sociis 
attulisset ; et eeteris in rebus com- 
munem erga Lysandrum , atque 
humanum fuisse , et ei quemdam 
conseptum agrum , diligenter consi- 
tum ostendisse : cum autem admi- 
raretur Lysander et proceritates ar- 
borum , et directos in quincuncem 
ordines , et humum subactam atque 
puram , et suavitatem odorum , qui 
afflarentur e floribus ; tum eum 
dixisse : « Mirari se non modo dili— 
« gentiam, sed etiam solertiam ejus, 
« a quo essent illa dimensa atque 
« descripta )> : et ei Cyrum respon- 
disse : « Atqui ego omnia ista sum 
« dimensus ; mei sunt ordines, mea 
« descriptio ; multae etiam istarum 
« arborum mea manu sunt satae ». 
Tum Lysandrum intuentem ejus 



68 - DE SENECTUTE. 


purpuram , et nitorem corporis , 
ornatumque persicum multo auro 
multisque gemmis, dixisse : « Recte 
« vero te , Cyre , beatum ferunt , 

« quoniam virtuti tuse fortuna con- 
« juncta est ». 

Hac igitur fortuna frui licet se- 
nibus : nec aetas impedit, quo miuus 
et ceterarum rerum , et in primis 
agri colendi studia teneamus usque 
ad ultimum tempus senectutis. M. 
quidem Valerium Corvum accepi- 
mus ad centesimum annum perdu- 
xisse , cum esset acta jam aetate in 
agris , eosque coleret *, cujus inter 
primum et sextum consulatum sex 
et quadraginta anni interfuerunt : 
itaque quantum spatium aetatis ma- 
jores nostri ad senectutis initium ... 
esse voluerunt, tantus illi cursus 


Digitized by Googl 



DE SENECTUTE. 6g 

Bonorum fuit. Atque ejus extrema 
aetas hoc beatior /quam media, quod 
auctoritatis plus habebat , laboris 
vero minus. Apex autem senectutis 
est auctoritas. 

Quanta fuit in L. Caecilio Me- 
tello ? quanta in Atilio Calatino ? 
in quem illud elogium unicum : Plu- 
RIM^E consentiunt gentes, populi 

PRIMARIUM FUISSE VIRUM. Notum 

est totum carmen , incisum in se- 
pulcro. Jure igitur gravis , cujus de 
laudibus omnium esset fama consen- 
tiens. Quem virum P. Crassum, 
nuper pontificem maximum? quem 
postea M. Lepidum eodem sacerdo- 
tio praeditum vidimus ? Quid de 
Paulo , aut Africano loquar ? aut , 
ut jam ante , de Maximo ? quorum 
non in sententia solum , sed etiam 

in nutu residebat auctoritas. Habet 
senectus , honorata praesertim , tan- 
tam auctoritatem , ut ea pluris sit , 
quam omnes adolescentia? volupta- 
tes. 

XVIII. Sed in omni oratione 
mementote , eam me laudare se- 
nectutem , qua? fundamentis ado- 
lescentia? constituta sit* ex quo id 
efficitur , quod ego magno quondam 
cum assensu omnium dixi : Miseram 
esse senectutem, qua? se oratione 
defenderet. Non cani , non ruga? 
repente auctoritatem arripere pos- 
sunt ; sed honeste acta superior 
aetas fructus capit auctoritatis ex- 
tremos. ' 

Haec enim ipsa sunt honorabilia , 
quae videntur levia atque commu- 
nia, salutari, appeti, decedi, assur- 

gi , deduci , reduci , consuli : qua? et 
apud nos , et in aliis civitatibus, ut 
quaeque optime morata , ita diligen- 
tissime observantur. Lysandrum 
Lacedaemonium, cujus modo men- 
tionem feci , dicere aiunt solitum , 
Laccdaemonem esse honestissimum 
domicilium senectutis : nusquam 
enim tantum tribuitur aetati, nus- 
quam est senectus honoratior. Quin 
etiam memoriae proditum est , cum 
Athenis , ludis , quidam in theatrum 
grandis natu venisset, in magno 
consessu locum ei a suis civibus 
nusquam datum : cum autem ad 
Lacedaemonios accessisset , qui le- 
gati cum essent , in loco certo con- 
sederant, consurrexisse omnes, et 
senem illum sessum recepisse. Qui- 
bus cum a cuncto consessu plausus 

esset multiplex datus , dixisse ex iis 
quemdam : « Athenienses scire quae 
« recta essent, sed facere nolle». 
Multa in nostro collegio praeclara; 
sed hoc, de quo agimus , in primis f 
quod, ut quisque aetate antecedit, 
ita sententiae principatum tenet : 
neque solum honore antecedentibus, 
sed iis etiam , qui cum imperio sunt , 
majores natuaugures anteponuntur. 
Quae sunt igitur voluptates corporis 
cum auctoritatis praemiis comparan- 
dae ? quibus qui splendide usi sunt, 
ii mihi videntur fabulam aetatis per- 
egisse , nec , tamquam inexercitati 
histriones, in extremo actu cor- 
ruisse. 

At sunt morosi , et anxii, et ira- 
cundi, et difficiles senes; si quaeri- 
mus, etiam avari : sed haec, morum 

vitia sunt , non senectutis. Ac mo- 
rositas tamen , et ea vitia , quae dixi , 
habent aliquid excusationis , non il- 
lius quidem justas , sed quae probari 
posse videatur : contemni se putant , 
despici, illudi: praeterea in fragili 
corpore odiosa omnis offensio est : 
quae tamen omnia dulciora fiunt et 
moribus bonis et artibus ; idque tum 
in vita , tum in scena intelligi potest 
ex iis fratribus , qui in Adelphis 
sunt : quanta in altero duritas, in 
altero comitas ! Sic se res habet : ut 
enim non omne vinum , sic nan om- 
nis aetas vetustate coacescit : severi- 
tatem in senectute probo, sed eam, 
sicut alia , modicam *, acerbitatem . 
nullo modo : avaritia vero senilis 
quid sibi velit, non inteUigo. Po- 
test enim quidquam esse absurdius , 

quam , quo minus viae restat , eo 
plus viatici quaerere ? 

XIX. Quarta restat causa , quae 
maxime angere atque sollicitam lia- 
bere nostram aetatem videtur , ap- 
propinquatio mortis; quae certe a 
senectute non potest longe abesse. 
O miserum senem, qui mortem con- 
temnendam esse in tam longa aetate 
non viderit ! quae aut plane negli- 
gendaest, si omnino exstinguit ani- 
mum , aut etiam optanda , si aliquo 
cum deducit , ubi sit futurus aeter- 
nus. Atqui tertium certeniliil inve- 
niri potest. Quid igitur timeam , si 
aut non miser post mortem , aut 
beatus etiam futurus sum ? 

Quamquam quis est tam stultus , 
quamvis sit adolescens , cui sit ex- 
ploratum , se ad vesperum esse vic- 

turum? quin etiam aetas illa multo 
plures, quam nostra, mortis casus 
habet : facilius in morbos incidunt 
adolescentes; gravius aegrotant ; tris- 
tius curantur : itaque pauci veniunt 
ad senectutem : quod ni ita accide- 
ret , melius et prudentius vivere- 
tur. Mens enim , et ratio , et consi- 
lium , in senibus est : qui si nulli 
fuissent , nullae omnino civitates 
* fuissent. Sed redeo ad mortem im- 
pendentem : quod illud est crimen 
senectutis, cum illud videatis cum 
adolescentia esse commune? Sensi 
ego tum in optimo filio meo, tum in 
exspectatis ad amplissimam digni- 
tatem fratribus tuis , Scipio , omni 
aetati mortem esse communem. 

At sperat adolescens , diu se vic- 
turum, quod sperare idem senex 

non potest. Insipienter sperat : quicl 
enim stultius, quam incerta pro cer- 
tis habere , falsa pro veris ? Senex ne 
quod speret quidem habet. At est eo 
meliore conditione , quam adoles- 
cens , cum id , quod ille sperat , hic 
jam consecutus est. Ille vult diu vi- 
vere •, hic diu vixit. Quamquam , 
o dii boni ! quid est in hominis vi- 
ta diu? Da enim supremum tem- 
pus : exspectemus Tartessiorum re-' 
gis aetatem : fuit enim , ut scriptum 
video, Arganthonius quidam Gadi- 
bus , qui octoginta regnavit annos , 
centum et viginti vixit. 

Sed mihi ne diuturnum quidem . 
quidquam videtur , in quo est ali- 
quid extremum : cum enim id adve- 
nit , tunc illud , quod praeteriit , ef- 
fluxit : tantum remanet , quod vir- 

tute et recte factis consecutus sis : 
horte quidem cedunt, et dies, et 
menses , et anni ) nec praeteritum 
tempus umquam revertitur ; nec , 
quid sequatur, sciri potest. Quod 
cuique temporis ad vivendum da- 
tur , eo debet esse contentus. Neque 
enim histrioni , ut placeat , peragen- 
da est fabula , modo , in quocumque 
fuerit actu , probetur ; neque sa- 
pienti usque ad Plaudite vivendum. 

Breve enim tempus aetatis , satis 
est longum ad bene honesteque vi- 
vendum : sin processeris longius , 
non magis dolendum est , quam agri- 
colae dolent , praeterita verni tem- 
poris suavitate , aestatem autum- 
numque venisse : ver enim , tam- 
quam adolescentiam significat , os- 
tenditque fructus futuros : reliqua 

tempora demetendis fructibus et 
percipiendis accommodata sunt. 

Fructus autem senectutis est , ut 
saepe dixi , ante partorum bonorum 
memoria et copia. Omnia vero , quae 
secundum naturam fiunt , sunt ha- 
benda in bonis: quid est autem tam 
secundum naturam, quam senibus 
emori ? quod idem contingit adoles- 
centibus , adversante et repugnante 
natura. Itaque adolescentes mori sic 
mihi videntur, ut cum aquae multi- 
tudine vis flammae opprimitur : se- 
nes autem , sicut sua sponte , nulla 
adhibita vi , consumptus ignis ex- 
stinguitur. Et quasi poma ex arbo- 
ribus , si cruda sunt , vi avelluntur , 
si matura et cocta , decidunt ; sic vi- 
tam adolescentibus vis aufert , seni- 
bus maturitas : quae mihi quidem 

tam jucunda est , ut quo propius ad 
in or tem accedam, quasi terram vide- 
re videar, aliquandoque in portum 
ex longa navigatione esse venturus. 

XX. Omnium astatum certus est 
terminus ; seuectutis autem nullus : 
recteque in ea vivitur, quoad mu- 
nus officii exsequi et tueri possis; et 
tamen mortem contemnere : ex quo 
fit, ut animosior etiam senectus sit, 
quam adolescentia , et fortior. Hoc 
illud est, quod Pisistrato tyranno a 
Solone responsum est ; cum illi quae- 
renti, qua tandem spe fretus, sibi 
tam audaciter obsisteret, respon- 
disse dicitur, « Senectute». Sed vi' 
vendi finis est optimus, cum inte- 
gra mente, ceterisque sensibus , opus 
ipsa suum eadem, quae coagmenta-, 
vit , natura dissolvit. 

Ut navem, ut ajdiffcium idem de- 
struit facillime, qui construxit; sic 
hominem eadem optime, qua: con- 
glutinavit , natura dissolvit. Jam 
omnis conglutinatio recens, aegre; 
inveterata , facile divellitur : ita fit , 
ut illud breve vitas reliquum nec 
avide appetendum senibus, nec sine 
causa deserendum sit: vetatque Py- 
thagoras injussu imperatoris , id est , 
dei , de praesidio et statione vitae de- 
cedere. Solonis quidem sapientis elo- 
gium est, quo se negat velle suam 

mortem dolore amicorum et lamen- 

\ * 

tis vacare : vult , credo , se esse ca- 
rum suis. Sed haud scio, an melius 
Ennius : 

Is T emo inc lacrymis decoret, neque funera lessum 
Faxit. 

Non censet lugendam esse mor- 

tem , quam immortalitas consequa- 
tur. 

Jam sensus moriendi aliquis esse 
potest ,.isque ad exiguum tempus, 
praesertim seni : post mortem qui- 
dem sensus aut optandus, aut nul- 
lus est. Sed hoc meditatum ab ado- 
lescentia debet esse , mortem ut ne- 
gligamus ; sine qua meditatione , 
tranquillo esse animo nemo potest : 
moriendum enim certe est ; et id in- 
certum , an eo ipso die. 

Mortem igitur omnibus horis im- 
pendentem timens , qui poterit ani- 
mo consistere ? Je qua non ita longa 
disputatione opus esse videtur , cum 
recorder, non solum L. Brutum, 
qui in liberanda patria est interfec- 
tus ; non duos Decios , qui ad volun- 
tariammortem cursum equorum in- 

citaverunt ; non M. Atilium , qui ad 
supplicium est profectus , ut fidem 
hosti datam conservaret ; non duo 
Scipiones , qui iter Poenis vel cor- 
poribus suis obstruere voluerunt ; 
non avum tuum L. Paulum , qui 
morte luit collegae in Cannensi igno- 
minia temeritatem ; non M. Mar- 
cellum , cujus interitum ne crude- 
lissimus quidem hostis honore se- 
pulturae carere passus est; sed le- 
giones nostras ( quod scripsi in Ori- 
ginibus ) in eum saepe locum pro- 
fectas alacri animo et erecto , unde 
se numquam redituras arbitraren- 
tur. Quod igitur adolescentes , et ii 
quidem non solum indocti, sed etiam 
rustici contemnunt , id docti senes 
extimescent ? 

Omnino , ut mihi quidem vide- 

tur, studiorum omnium satietas, vi- 
tas facit satietatem. Sunt pueritiae 
certa studia : num igitur ea deside- 
rant adolescentes ? sunt et ineuntis 
adolescentias : num ea jam constans 
requirit aetas, quae media dicitur? 
sunt etiam hujus aetatis : ne ea qui- 
dem quaeruntur a senectute : sunt 
extrema quaedam studia senectutis: 
ergo, ut superiornm aetatum studia 
occidunt , sic occidunt etiam senec- 
tutis: quod cum evenit , satietas vi- 
tae tempus maturum mortis affert. 

XXI. Equidem non video , cur , 
quid ipse sentiam de morte , non au- 
deam vobis dicere : quod eo melius 
mihi cernere videor, quo ab ea pro- 
pius absum. Ego vestros patres , Fi 
Scipio, tuque , C. Laeli , viros cla- 
rissimos , mihique amicissimos , vi- 

vere arbitror ; et eam quidem vi- 
tam , quae est sola vita nominanda. 
Nam , dum sumus in bis inclusi com- 
pagibus corporis , munere quodam 
necessitatis, et gravi opere perfun- 
gimur: est enim animus coelestis esc 
altissimo domicilio depressus , et 
quasi demersus in terram , locum 
divinae naturae seternitatique con- 
trarium. Sed credo deos immortales 
sparsisse animos in corporahumana, 
ut essent, qui terras tuerentur, qui- 
que coelestium ordinem contemplan- 
tes , imitarentur eum vitae modo at- 
que constantia: nec me solum ratio 
ac disputatio impulit , ut ita crede- 
rem ; sed nobilitas etiam summo- 
rum philosophorum , et auctori- 
tas. 

Audiebam Pythagoram , Pytlia- 

goreosque , incolas pene nostros, qui 
essent italici philosophi quondam 
nominati , numqnam dubitasse, quin 
ex universa mente divina delibatos 
animos haberemus : demonstraban- 
tur mihi praeterea , quae Socrates 
supremo vitae die de immortalita- 
te animorum disseruisset , is , qui es- 
set omnium sapientissimus oraculo 
Apollinis judicatus. Quid multa? 
Sic mihi persuasi , sic sentio , cum 
tanta celeritas animorum sit, tanta 
memoria praeteritorum, futurorum- 
que prudentia, tot artes, tantae scien- 
tiae, tot inventa, non posse eam na- 
turam , quae res eas contineat , esse 
mortalem : cumque semper agitetur 
animus , nec principium motus ha- 
beat , quia se ipse moveat ; ne finem 
quidem habiturum esse motus, quia 

numquam se ipse sit relicturus: et, 
cum simplex animi natura esset , 
neque haberet in se quidquam ad- 
mistum dispar sui atque dissimile , 
non posse eum dividi : quod si non 
possit , non posse interire : magno- 
que esse argumento , homines scire 
pleraque ante, quam nati sint , quod 
jam pueri , cum artes difficiles dis- 
cant , ita celeriter res innumerabi- 
les arripiant, ut eas non tum pri- 
mum accipere videantur, sed remi- 
nisci etrecordari. Haec Plato noster. 

XXII. Apud Xenophontem au- 
tem moriens Cyrus major , haec di- 
cit : « Nolite arbitrari , o mihi ca- 
« rissimi filii , me , cum a vobis dis- 
« cessero , nusquam , aut nullum 
« fore : nec enim , dum eram vobis • 
« cum, animum meum videbatis j 

« sed eum esse in hoc corpore , ex 
« iis rebus , quas gerebam , intelli- 
« gebatis : eumdem igitur esse cre- 
t( ditote, etiam si nullum videbitis. 

k Nec vero clarorum virorum 
« post mortem honores permane- 
<c rent , si nihil eorum ipsorum ani- 
« mi efficerent, quo diutius memo- 
« liam sui tuerentur. Mihi quidem 
« numquam persuaderi potuit, ani- 
« mos , dum in corporibus essent 
<c mortalibus , vivere ; cum exissent 
« ex iis , emori: nec vero tum ani- 
u mum esse insipientem , cum ex 
« insipienti corpore evasisset ; sed 
« cum omni admixtione corporis 
u liberatus , purus et integer esse 
« coepisset , tum esse sapientem. 
« Atque etiam , cum hominis na- 
(i tura morte dissolvitur , cetera- 

« rum rerum perspicuum est , quo 
« quasque discedant : abeunt enim 
« illuc omnia , unde orta sunt : ani- 
« mus autem solus , nec cum adest , 
« nec cum discedit , apparet. Jam 
« vero videtis , nihil esse morti tam 
« simile , quam somnum. Atqui 
« dormientium animi maxime de- 
« clarant divinitatem suam. 

« Multa enim , cum remissi et li- 
« beri sunt , futura prospiciunt : 
« ex quo intelligitur , quales futuri 
« sint , cum se plane corporis vin- 
« culis relaxaverint. Quare , si haec 
« ita sunt , sic me colitote ut deum : 
« sin una est interiturus animus 
« cum corpore , vos tamen deos ve- 
« rentes , qui hanc omnem pulchri- 
« tudinem tuentur et regunt , me- 
« moriam nostri pie inviolateque 

« servabitis ». Cyrus quidem haec 
moriens. Nos, si placet , nostra vi- 
deamus. 

XXIII. Nemo nmquam mibi , 
Scipio , persuadebit , aut patrem 
tuum Paulum , aut duos avos , Pau- 
lum et Africanum , aut Africani pa- 
trem , aut patruum , aut multos prae- 
stantes viros, quos enumerare non 
est necesse , tanta esse conatos , quae 
ad posteritatis memoriam pertine- 
rent ; nisi animo cernerent , poste- 
ritatem ad se pertinere. An censes 
( ut de me ipso aliquid more senum 
glorier ) me tantos labores diurnos 
nocturnosque domi militiaeque sus- 
cepturum fuisse , si iisdem finibus 
gloriam meam , quibus vitam , essem 
terminaturus? nonne melius multo 
fuisset, otiosam aetatem, et quie- 

8 ' 

tam , sine ullo labore aut conten- * 
tione traducere ? Sed nescio quomo- 
do animus erigens se , posteritatem 
, semper ita prosp iciebat , quasi , cum 
excessisset e vita, tum denique vic- 
turus esset : quod quidem ni ita se 
haberet , ut animi immortales es- 
sent, haud optimi cujusque animus - 
maxime ad immortalem gloriam ni- 
teretur. 

Quid , quod sapientissimns quis- 
que ajquissimo animo moritur , stul- 
tissimus iniquissimo? nonne vobis 
videtur animus is, qui plus cernat et 
longius, videre se ad meliora profi- 
cisci ; ille autem , cujus obtusior sit 
acies , non videre ? Equidem efferor 
studio patres vestros, quos colui et 
dilexi, videndi; neque vero eos so- 
lum convenire aveo , quos ipse cog- 

novi; sed illos etiam, de quibus au- 
divi, et legi, et ipse conscripsi. Quo 
quidem me proficiscentem haud sa- 
ne quis facile retraxerit , neque 
tamquam Peliam recoxerit : et si 
quis deus mihi largiatur , ut ex hac 
astate repuerascam , et in cunis va- 
giam , valde recusem : nec vero ve- 
lim quasi decurso spatio, ad carce- 
res a calce revocari. 

Quid enim habet vita commodi? 
quid non potius laboris ? sed habeat 
sane : habet certe tamen aut satie- 
tatem , aut modum : non lubet enim 
mihi deplorare vitam , quod multi , 
et ii docti , srepe fecerunt : neque 
me vixisse poenitet ; quoniam ita 
vixi , ut non frustra me natum exis- 
timem : et ex hac vita ita discedo , 
tamquam ex hospitio , non tamquarn 

ex domo : commorandi enim natura 
deversorium nobis, non habitandi 
dedit. 

O praeclarum diem , cum ad illud 
divinum animorum concilium coe- 
tumque proficiscar , cumque ex hac 
turba et colluvione discedam ! pro- 
ficiscar enim non ad eos solum viros , 
de quibus ante dixi j sed etiam ad 
Catonem meum , quo nemo vir me- 
lior natus est , nemo pietate prae- 
stantior ; cujus a me corpus crema- 
tum est ; quod contra decuit ab illo 
meum : animus vero non me dese- 
rens , sed respectans , in ea profecto 
loca discessit , quo mihi ipsi cerne- 
bat esse veniendum : quem ego 
meum casum fortiter ferre visus 
sum \ non quod sequo animo ferrem : 
sed me ipse consolabar , existimans 

non longinquum inter nos digressum 
et discessum fore. 

His mihi rebus , Scipio ( id enim 
te cum Laelio admirari solere dixis- 
ti ) levis est senectus, nec solum 
non molesta, sed etiam jucunda. 
Quod si in hoc erro, quod animos 
hominum immortales esse credam , 
libenter erro : nec mihi hunc erro- 
rem , quo delector, dum vivo , ex- 
torqueri volo : sin mortuus, ut qui- 
dam minuti philosophi censent , ni- 
hil sentiam j non vereor , ne hunc 
errorem meum mortui philosophi 
irrideant. Quod si non sumus im- • 
mortales futuri , tamen exstingui 
homini suo tempore optabile est : 
nam habet natura , ut aliarum om- 
nium rerum , sic vivendi modum : 
senectus autem , peractio aetatis est , 

tamquam fabulae : cujus defatigatio- 
nem fugere debemus, praesertim 
adjuncta satietate. 

Habui baec de senectute quae di- 
cerem ; ad quam utinam pervenia- 
tis , ut ea , quae ex me audistis , re 
experti probare possitis. 

Fragmentum hoc e libro sexto ex- 
tremo de Republica sumptum Macrobius 
seorsum interpretatus est , eique titulum 
hunc, quem nunc obtinet , imposuit. De 
hoc somnio mentio fit a Laelio , de Ami- 
citia cap. quarto , numpro decimo quarto. 

SCIPIO LOQUITUR. 

I. Cum in Africam venissem , M’. 
Manilio consuli ad quartam legio- 
nem tribunus , ut scitis , militum ; 
nihil mihi potius fuit , quam ut 
Masinissam convenirem , regem fa- 
miliae nostrae justis de causis ami- 
cissimum. Ad quem ut veni, com- 
plexus me senex collacrymavit , 
aliquaritoque post suspexit in coe- 
lum : et Grates, inquit, tibi ago, 
summe Sol , vobisque reliqui coe- 
lites, quod ante quam ex hac vita 

migro , conspicio in meo regno et 

his tectis P. Cornelium Scipionem , 

cujus ego nomine ipso recreor : ita 

numquam ex animo meo discedit 

illius optimi atque invictissimi viri 
• 

memoria. Deinde ego illum dc suo 
regno ,fille me de nostra republica 
percontatus est : multisque verbis 
ultro citroque habitis , ille nobis 
consumptus est dies. Post autem re- 
gio apparatu accepti , sermonem iii 
multam noctem produximus, cum 
senex nihil nisi de Africano loque- 
retur , omniaque ejus non facta so- 
lum , sed etiam dicta meminisset. 
Deinde , ut cubitum discessimus , 
me fessum de via, et qui ad multani 
noctem vigilassem , arctior , quam 
solebat , somnus complexus est. 

Hic mihi ( credo equidem ex hoc , 


Digitized by Google 



SCIPIONIS. 


99 

quod eramus locuti ; fit enim fere , 
ut cogitationes sermonesque nostri 
pariant aliquid in somno tale, quale 
de Homero scribit Ennius, de quo 
videlicet saepissime vigilans solebat 
cogitare et loqui ) Africanus se os- 
tendit illa forma., quae milii ex ima- 
gine ejus, quam ex ipso , erat notior : 
quem ut agnovi , equidem coliorrui : 
sed ille , Ades , inquit , animo , et 
omitte timorem, Scipio, et quae di- 
cam , trade memoriae. 

II. Videsne illam urbem , quae 
parere populo rotnano coacta per 
me , renovat pristina bella , nec po- 
test quiescere , ( ostendebat autem 
Carthaginem de excelso et pleno 
stellarum, illustri et claro quodam 
loco ) ad quam tu oppugnandam 
nunc venis pene miles? hanc hoc 

biennio consul evertes , eritque cog- 
nomen id tibi per te partum , quod 
habes adhuc a nobis hereditarium. 
Cum autem Carthaginem deleveris , 
triumphum egeris, censorque fue- 
ris , et obieris legatus iEgyptum , 
Syriam , Asiam , Graeciam , deligere 
iterum consul absens, bellumque 
maximum conficies , Numantiam 
exscindes. 

Sed cum eris curru Capitolium 
invectus , offendes rempublicam 
perturbatam consiliis nepotis mei. 
Hic tu , Africane , ostendas oporte- 
bit patriae lumen animi , ingenii , 
consiliique tui. Sed ejus temporis 
ancipitem video quasi fatorum viam : 
nam cum aetas tua septenos octies 
solis anfractus reditusque converte- 
rit , duoque hi numeri , quorum 

uterque plenus , alter altera de cau- 
sa , habetur, circuitu naturali sum- 
mam tibi fatalem confecerint; in te 
unum atque in tuum nomen se tota 
convertet civitas : te senatus, te 
omnes boni , te socii , te Latini in- 
tuebuntur : tu eris unus , in quo ni- 
tatur civitatis salus : ac ne multa , 
dictator rempublicam constituas 
oportet, si impias propinquorum 
manus ^ffugeris. Hic cum exclamas- 
set Laelius , ingemuissent que ceteri 
vehementius ; leniter arridens Sci- 
pio , Quaeso , inquit , ne me e somno 
excitetis , et parum rebus : audite 
cetera. *• 

III. Sed quo sis, Africane, ala- 
crior ad tutandum rempublicam, sic 
habeto : Omnibus, qui patriam con- 
servarint , adjuverint , auxerint , 

certum esse in coelo definitum lo- 
cum , ubi beati aevo sempiterno 
fruantur : nihil est enim illi prin- 
cipideo, qui omnem hunc mundum 
regit, quod quidem in terris fiat, 
acceptius, quam concilia coetusque 
hominum jure sociati , quae civitates 
appellantur : harum rectortes et con- 
servatores hinc profecti , huc rever- 
tuntur. 

Hic ego , etsi eram perterritus , 
non tam metu mortis , quam insi- 
diarum a meis , quaesivi tamen , vi- 
veretne ipse et Paulus pater , et 
alii , quos nos exstinctos arbitrare- 
mur. Immo vero , inquit , ii vivunt , 
qui ex corporum vinculis , tamquam 
e carcere , evolaverunt : vestra ve- 
ro , quae dicitur vita , mors est : quin 
tuaspicias ad te venientem Paulum 

patrem. Quem ut vidi , equidem 
vim lacrymarum profudi. 

Ille autem me complexus atque 
osculans , flere prohibebat. Atque 
ego ut primum fletu represso loqui 
posse coepi , Quaeso, inquam , pater 
sanctissime atque optime , quoniam 
haec est vita ( ut Africanum audio 
dicere ) quid moror in terris ? quin 
'huc ad vos venire propero? Non est 
ita , inquit ille : nisi enim deus is , 
cujus hoc templum est omne quod 
conspicis , istis te corporis custodiis 
liberaverit, huc tibi aditus patere 
non potest. Homines enim sunt hac 
lege generati , qui tuerentur illum 
globum , quem in hoc templo me- 
dium vides, quae terra dicitur : liis- 
que animus datus est ex illis sem- 
piternis ignibus , quae sidera et 


Digitized by Google 



104 SOMNIUM 

stellas vocatis : quae globosae , et 
rotunda? , divinis animatae menti- 
bus, circulos suos orbesque confi- 
ciunt celeritate mirabili. 

Quare et tibi, Publi, et piis om- 
nibus retinendus est animus in cus- 
todia corporis ; nec injussu ejus , a 
quo ille est vobis datus , ex liominum 
vita migrandum est , ne munus hu- 
manum assignatum a deo defugisse • 
videamini. Sed sic, Scipio, ut avus 
hic tuus , ut ego, qui te genui, jus- 
titiam cole et pietatem : quae cum 
sit magna in parentibus et propin- 
quis , tum in patria maxima est. Ea 
vita , via est in coelum , et in hunc 
coetum eorum, qui jam vixerunt, 
et corpore laxati, illum incolunt 
locum , quem vides : erat autem is 
splendidissimo candore inter fiam- 

mas circus elucens, quem vos, ut 
a Graiis accepistis , orbem lacteum 
nuncupatis : ex quo omnia mihi 
contemplanti, praeclara cetera et 
mirabilia videbantur. 

Erant autem eae stellae , quas 
numquain ex hoc loco vidimus; et eae 
magnitudines omnium , quas esse 
numquam suspicati sumus : ex qui- 
bus erat illa minima , quae ultima a 
coelo , citima terris , luce lucebat 
aliena. Stellarum autem globi terrae 
magnitudinem facile vincebant. 
Jam ipsa terra ita mihi parva visa 
est, ut me imperii nostri, quo quasi 
punctum ejus attingimus , poeni- 
teret. 

IV. Quam cum magis intuerer » 
Quaeso, inquit Africanus, quousque 
humi defixa tua mens erit ? nonne 

aspicis , quae in templa veneris ? 
novem tibi orbibus , vel potius glo- 
bis , connexa sunt omnia : quoruni 
unus est coelestis , extimus , qui re- 
liquos omnes complectitur, sum- 
mus ipse deus , arcens et continens 
ceteros ; in quo infixi sunt illi , qui 
volvuntur, stellarum cursus sempi- 
terni : cui subjecti sunt septem , qui 
versantur retro contrario motu , 
atque coelum : ex quibus unum 
globum possidet illa , quam in terris 
Saturniam nominant : deinde est 
hominum generi prosperus et salu- 
taris ille fulgor, qui dicitur Jovis: 
tum rutilus , horribilisque terris , 
quem Martem dicitis. 

Deinde subter mediam fere re- 
gionem sol obtinet , dux , et prin- 
ceps , et moderator luminum reli- 

quorum , mens mundi et tempe- 
ratio , tanta magnitudine , ut cunc- 
ta sua luce illustret et compleat : 
hunc ut comites consequuntur , al- 
ter Veneris, alter Mercurii cursus : 
in infimoque orbe luna , radiis solis 
accensa , convertitur : infra autem 
jam nihil est, nisi mortale et cadu- 
cum , praeter animos generi homi- 
num , munere deorum datos. Supra 
lunam sunt aeterna omnia. Nam ea, 
quae est media et nona tellus, neque 
movetur, et infima est , et in eam 
feruntur omnia suo nutu pondera. 

V. Quae cum intuerer stupens , 
ut me recepi , Quid? hic , inquam , 
quis est , qui complet aures meas 
tantus et tam dulcis sonus ? Hic 
est , inquit ille , qui intervallis con- 
junctus imparibus, sed tamen , pro 

rata parte , ratione distinctis , im- 
pulsu et motu ipsorum orbium effi- 
citur ; qui acuta cum gravibus tem- 
perans, varios aequabiliter concentus 
efficit : nec enim silentio tanti mo- 
tus incitari possunt , et natura fert , 
ut extrema ex altera parte graviter, 
ex altera autem acute sonent. 

Quam ob causam summus ille 
coeli stelliferi cursus, cujus conver- 
sio est concitatior , acuto et excitato 
movetur sono : gravissimo autem 
bic lunaris atque infimus : nam 
terra , nona , immobilis manens , 
ima sede semper bfcret, complexa 
medium mundi locum. Illi autem 
octo cursus , in quibus eadem vis 
est duorum , septem efficiunt dis- 
tinctos intervallis sonos; qui nu- 
merus rerum omnium fere nodus 

est : quod docti homines nervis 
imitati atque cantibus , aperuere 
sibi reditum in hunc locum : si- 
cut alii, qui praestantibus ingeniis, 
in vita humana divina studia co- 
luerunt. 

Hoc sonitu oppletae aures homi- 
num obsurduerunt ; nec est ullus 
hebetior sensus in vobis : sicut ubi 
Nilus ad illa, quae Catadupa nomi- 
nantur , praecipitat ex altissimis 
montibus , ea gens , quae illum lo- 
cum accolit , propter magnitudinem 
sonitus , sensu audiendi caret. Hic 
vero tantus est totius mundi incita- 
tissima conversione sonitus , ut eum 
aures hominum capere non possint: 
sicut intueri solem adversum nequi- 
tis , e j usque radiis acies vestra sen- 
susque vincitur. Haec ego admirans, 

referebam tamen oculos ad terram 
idemtidem. 

VI. Tum Africanus , Sentio , in- 
quit , te sedem etiam nunc homi- 
num ac domum contemplari : quas 
si tibi parva , ut est , ita videtur , 
hasc coelestia semper spectato ; illa 
humana contemnito. Tu enim quam 
celebritatem sermonis hominum , 
aut quam expetendam gloriam con- 
sequi potes ? vides habitari in 
terra raris et angustis in locis; et 
in ipsis quasi maculis, ubi habita- 
tnr , vastas solitudines interjectas : 
hosque , qui incolunt terram , non 
modo interruptos ita esse ut nihil 
inter ipsos ab aliis ad alios ma- 
nare possit : sed partim obliquos , 
partim aversos , partim etiam ad- 
versos stare vobis : a quibus ex- 


Digitized by Google 



SCIPIONIS. 111 


spectare gloriam certe nullam po- 
testis. 

Cernis autem eamdem terram , 
quasi quibusdam redimitam et cir- 
cumdatam cingulis : e quibus duos 
maxime inter se diversos, et coeli 
verticibus ipsis ex utraque parte 
subnixos , obriguisse pruina vides ; 
medium autem illum et maximum , 
solis ardore torreri : duo sunt habi- 
tabiles ; quorum australis ille , in quo 
qui insistunt , adversa vobis urgent 
vestigia. Nihil ad vestrum genus. 

Hic autem alter subjectus aquiloni , 
quem incolitis , cerne , quam tenui 
vos parte contingat : omnis enim 
terra , quae colitur a vobis , angusta 
verticibus, lateribus latior, parva 
quasdam insula est , circumfusa illo / 
mari , quod Atlanticum , quod mag- 

num , quem Oceannm appellatis in 
terris : qui tamen tanto nomine , 
quam sit parvus , vides. 

Ex his ipsis cultis notisque terris , 
num aut tuum aut cujusquam nos- 
trum nomen, vel Caucasum hunc, 
quem cernis , transcendere potuit , 
vel illum Gangem transnare ? quis 
in reliquis orientis , aut obeuntis 
solis ultimis , aut aquilonis austrive 
partibus tuum nomen audiet ? qui- 
bus amputatis , cernis profecto quan- 
tis in angustiis vestra gloria se dila- 
tari velit. Ipsi autem , qui de vobis 
loquuntur , quam loquentur diu? 

VII. Quin etiam , si cupiat proles 
illa futurorum hominum deinceps 
laudes uniuscujusque nostrum a 
patribus acceptas posteris prodere j 
tamen propter eluviones exustio- 

nesque terrarum , quas accidere 
tempore certo necesse est , non mo- 
do non aeternam, sed ne diuturnam 
quidem gloriam assequi possumus. 

Quid autem interest , ab iis , qui 
postea nascentur, sermonem fore 
de te , cum ab iis nullus fuerit, qui 
ante nati sint , qui nec pauciores , 
et certe meliores fuerunt viri ? cum 
praesertim apud eos ipsos , a quibus 
audiri nomen nostrum potest, ne- 
mo unius anni memoriam consequi 
possit : homines enim populariter 
annum tantummodo solis, id est, 
unius astri reditu metiuntur : cum 
autem ad idem , unde semel profec- 
ta sunt , cuncta astra redierint , 
eamdemque totius coeli descriptio- 
nem longis intervallis retulerint , 
tum ille vere vertens annus appel- 
lo 

lari potest : in quo vix dicere vaudeo, 
quam multa secula hominum te- 
neantur. Namque , ut olim deficere 
sol hominibus exstinguique visus 
est , cum Romuli animus haec ipsa 
in templa penetravit ; ita quando- 
que eadem parte sol , eodemque 
tempore iterum defecerit , tum si- 
gnis omnibus ad idem principium , 
stellisque revocatis , expletum an- 
num habeto : hujus quidem anni 
nondum vicesimam partem scito 
esse conversam. 

Quocirca , si reditum in hunc lo- 
cum desperaveris , in quo omnia 
sunt magnis et praestantibus viris; 
quanti tandem est ista hominum 
gloria , quae pertinere vix ad unius 
anni partem exiguam potest ? Igitur 
alte spectare si voles, atque hanc 

sedem , et asternam domum contue- 
ri ; neque te sermonibus vulgi dede- 
ris, nec in praemiis humanis spem 
posueris rerum tuarum : suis te 
oportet illecebris ipsa virtus trahat 
ad verum decus. Quid de te alii lo- 
quantur , ipsi videant *, sed loquen- 
tur tamen : sermo autem omnis 
ille , et angustiis ckigitur iis regio- 
num , quas vides ; nec umquam de 
ullo perennis fuit •, et obruitur ho- 
minum interitu ; et oblivione poste- 
ritatis exstinguitur. 

VIII. Quae cum dixisset , Ego 
vero , inquam , o Africane , si qui- 
dem bene meritis de patria quasi 
limes ad coeli aditum patet, quam- 
quam a pueritia vestigiis ingressus 
patris et tuis , decori vestro non de- 
fui ‘ 7 nunc tamen , tanto praemio pro- 

posito, enitar multo vigilantius. Et 
ille, Tu vero enitere , et sic habeto , 
non esse te mortalem, sed corpus 
hoc : nec enim tu is es, quem forma 
ista declarat; sed mens cujusque , is 
est quisque ; non ea figura , qua? di-t 
gito demonstrari potest. Deum te 
igitur scito esse : si quidem deus est , 
qui viget , qui sentit, qui meminit, 
qui providet, qui tam regit, et mo- 
deratur, et movet id corpus, cui 
praepositus est, quam hunc mundum 
princeps ille deus : .et ut mundum 
ex quadam parte mortalem ipse deus 
aeternus, sic fragile corpus animus 
sempiternus movet. 

Nam quod semper movetur , aeter- 
num est : quod autem motum affert 
alicui , quodque ipsum agitatur 
aliunde; quando finem habet mo- 

tus , vivendi finem liabeat necesse 
est. Solum igitur, quod sese movet, 
quia numquam deseritur a se, num- 
quam ne moveri quidem desinit : 
quin etiam ceteris, quae moventur, 
hic fons , hoc principium est mo- 
vendi : principii autem nulla est 
origo : nam ex principio oriuntur 
omnia : ipsum autem nulla ex re 
alia nasci potest ; nec enim id esset 
principium , quod gigneretur aliun- 
de. Quod si numquam oritur , ne 
occidit quidem umquam : nam prin- 
cipium exstinctum, nec ipsum ah 
alio renascetur, nec ex se aliud 
creabit : si quidem necesse est a 
principio oriri omnia. Ita fit , ut 
motus principium ex eo sit, quod 
ipsum a se movetur : id autem nec 
nasci potest, nec mori ; vel concidat 

" omne coelum , omnisque natura , et 
consistat necesse est , nec vim ullam 
nanciscatur , qua , ut primo , im- 
pulsa moveatur. 

IX. Cum pateat igitur, aeternum 

id esse , quod seipsum moveat j quis 

est , qui hanc naturam animis esse 

tributam neget ? inanimum est 

enim omne, quod pulsu agitatur 

* 

externo : quod autem animal est , id 
motu ci«tur interiore et suo : nam 
haec est propria natura animae , atque 
vis : quae si est una ex omnibus, quae 
seipsa semper moveat ; neque nata 
certe est, et aeterna est. Hanc tu 
exerce in optimis rebus : sunt autem 
optimae curae , de salute patriae j qui- 
bus agitatus et exercitatus animus 
velocius in hanc sedem et domum 
suam pervolabit : idque ocius faciet, 

* 

si jam tum , cum erit inclusus in 
corpore , eminebit foras , et ea , quas 
extra erunt , contemplans , quam 
maxime se a corpore abstrahet. 

Namque eorum animi , qui se 
corporis voluptatibus dediderunt , 
earumque se quasi ministros prae- 
buerunt , impulsuque libidinum vo- 
luptatibus obedientium , deorum et 
hominum jura violaverunt , corpo- 
ribus elapsi circum terram ipsam 
volutantur 5 nec hunc in locum , nisi 
multis exagitati seculis, revertun- 
tur. Ille discessit : ego somno solutus 
sum. 


FINIS. 

